**ΠΑΝΕΛΛΗΝΙΑ ΕΝΩΣΗ**

**ΑΡΧΙΘΑΛΑΜΗΠΟΛΩΝ – ΘΑΛΑΜΗΠΟΛΩΝ**

**ΕΜΠΟΡΙΚΟΥ ΝΑΥΤΙΚΟΥ**

 ΣΩΤΗΡΟΣ ΔΙΟΣ 6, 185 35 ΠΕΙΡΑΙΑΣ

ΤΗΛ.: 210 4176825 – 210 4116094

 FAX: 210 4100670

Αριθ. Πρωτ.: Πειραιάς ……………

**Προς την Εταιρεία**

**«ΜΙΝΩΙΚΕΣ ΓΡΑΜΜΕΣ Α.Ν.Ε.»**

**Σχετ. : Το Α.Π. ΝΤ5982/14-12-09 έγγραφό σας**

***ΕΠΕΙΓΟΝ***

Κύριοι

Κατά τον έλεγχο, που πραγματοποιήσαμε την Πέμπτη 14/9/2017 και το Σάββατο 16/9/2017 στο λιμάνι της Πάτρας, στα πλοία της Εταιρείας σας “Cruise Olympia” και “Cruise Europa” μετά λύπης διαπιστώσαμε τα ακόλουθα :

* Στο πλοίο “Cruise Olympia” να απολύεται το 30% του ξενοδοχειακού προσωπικού, με την αβάσιμη δικαιολογία ότι η επιβατική κίνηση «έχει μειωθεί αισθητά και έχει αγγίξει τα επίπεδα του χειμώνα».
* Στο δε πλοίο “Cruise Europa”, κατόπιν της δικής μας παρέμβασης, να αποτρέπεται η απόλυση των συναδέλφων μας κατά το ήμισυ.

Σύμφωνα όμως με το ως άνω σχετικό έγγραφο σας επιβεβαιώσατε την συμφωνηθείσα με την ΠΝΟ σύνθεση πληρώματος των πλοίων σας «για χειμώνα και καλοκαίρι κατά το διάστημα, που θα φέρουν την Ιταλική σημαία, με Έλληνες ναυτικούς», συμπεριλαμβανομένου και του ξενοδοχειακού προσωπικού.

Επί πλέον της κατά τα ανωτέρω ρητής και σαφούς συμβατικής σας υποχρέωσης, ο ισχυρισμός περί δήθεν μειωμένης επιβατικής κίνησης δεν ευσταθεί. Αντιθέτως η παραμονή της αυξημένης θερινής σύνθεσης είναι επιτακτική ανάγκη τουλάχιστον έως και την 15η Οκτωβρίου 2017, διότι παρατηρούνται και διαπιστώνονται φαινόμενα ακραίας υπερεργασίας και ως εκ τούτου ευθείας καταστρατήγησης των οικείων διατάξεων της MLC.

Ζητούμε επομένως την τήρηση της διμερούς συμφωνίας και την αποφυγή ενεργειών και μεθοδεύσεων, που αποσκοπούν στην καταστρατήγησή της.

**Για την Διοίκηση της ΠΕΑΘΕΝ**

**Ο Πρόεδρος Ο Γενικός Γραμματέας**

**Ελευθέριος Σαριδάκης Αναστάσιος Αλεξάκης**